
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind modificarea art.1 alin (1) din Hotărârea Consiliului Local al Municipiului Focşani nr.9/2009 privind aprobarea acordării de gratuităţi pe transportul urban de călători pensionarilor de drept, fără limită de vârstă, cu domiciliul în Municipiul Focşani, cu modificările şi completările ulterioare  

            Consiliul local al Muncipiului Focşani, judeţul Vrancea, întrunit în şedinţă ordinară,

         - analizând proiectul de hotărâre iniţiat de Oloeriu Ioan Liviu, Radu Niţu  şi Boboc Tudoriţa Rodica, consilieri locali, prin care se propune modificarea art.1 alin (1) din Hotărârea Consiliului Local al Municipiului Focşani nr.9/2009 privind aprobarea acordării de gratuităţi pe transportul urban de călători pensionarilor de drept, fără limită de vârstă, cu domiciliul în Municipiul Focşani, cu modificările şi completările ulterioare, raportul întocmit de Direcţia economică înregistrat la nr. 12136/03.03.2011;

          - văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi Comisia pentru drepturile omului, culte, relaţii cu cetăţenii, muncă şi protecţie socială şi amendamentele consilerilor locali ;

         -  în conformitate cu prevederile art.17, alin (1), lit „o” din Legea serviciilor de transport public local nr.92/2007;

         - în baza art.36 alin (1) şi alin (2) lit. „d”, alin (6) lit „a”, pct.14, alin (9) ,  precum şi în temeiul art . 45 alin. (1) din Legea nr.215/2001 privind administraţia publică locală, republicată în 2007, cu modificările şi completările ulterioare ;

HOTĂRĂŞTE:

         Art. 1 Se modifică art.1 alin (1) din Hotărârea Consiliului Local al Municipiului Focşani nr.9/2009 privind aprobarea acordării de gratuităţi pe transportul urban de călători pensionarilor de drept, fără limită de vârstă, cu domiciliul în Municipiul Focşani, cu modificările şi completările ulterioare, care va avea următorul cuprins:

                  „(1) Se aprobă  acordarea de gratuităţi pe transportul urban de călători pensionarilor de drept, fără limită de vârstă, cu domiciliul în Municipiul Focşani, care au o pensie netă lunară de până la 800 lei inclusiv, calculată prin deducerea din pensia lunară brută a contribuţiei de asigurări sociale de sănătate şi a impozitului pe venit, cu încadrare în prevederile bugetare aprobate pentru acordarea acestei facilităţi „.
         Art.  2   Prevederile prezentei hotărâri se aplică începând cu data de 1 aprilie 2011.

         Art. 3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică, Serviciul  Public de Asistenţă Socială Focşani, Serviciul comunicare, protecţie civilă şi SC Transport Public SA Focşani. 
     PREŞEDINTE DE ŞEDINŢĂ,

                                                                                    CONTRASEMNEAZĂ:

             Vrâncianu Gicu                                                          SECRETARUL MUNICIPIULUI      

                                                                                                                       FOCŞANI

                                                                                                         Eduard Marian Corhană
Municipiul Focşani, 29 martie  2011                                                      

